Acord de Confidencialitat

Mataró, ... de ... de 2016

Reunits

D’una part,

El Sr. Jaume Teodoro Sadurní major d’edat, titular de DNI número 38.807.866-N, actuant en nom i representació de la Fundació Tecnocampus Mataró-Maresme (en endavant la Part Emissora) amb domicili a Parc TCM, Av. Ernest Lluc, 32, edifici TCM1, de 08302 Mataró, i proveïda de NIF G62034111, en la seva qualitat de Director General de la mateixa, amb facultats suficients per a la subscripció del present Acord.

I d’una altra,

El Sr XXX, major d’edat, titular de DNI número XXXX, actuant en nom i representació de la XXX (en endavant la Part Receptora), amb domicili a XXXX i proveïda de CIF XXXX, en la seva qualitat de XXXX de la mateixa, amb facultats suficients per a la subscripció del present Acord.

En endavant i indistintament aquestes entitats s’identificaran conjuntament com les “Parts”, i individualment com la “Part Emissora” i la “Part Receptora” en funció de qui sigui la que ofereixi o a qui li sigui ofert l’accés a Informació Confidencial tal i com es defineix a continuació,

Manifesten

Que, com a conseqüència de la participació de la Part Receptora en la licitació per a la contractació d’un servei de consultoria i assistència tècnica per al desenvolupament i redacció del pla estratègic del TecnoCampus (expedient núm. 53/2016), aquesta tindrà accés a informació considerada privilegiada o confidencial (en endavant, la “Informació Confidencial”) de la part Emissora, que en el cas de ser divulgada podria perjudicar notablement a la Part Emissora, pel que és necessari per aquesta la salvaguarda de la confidencialitat de la Informació Confidencial.

Així, les Parts acorden subscriure el present Acord de Confidencialitat (en endavant, “Acord”) el qual es regirà de conformitat a les següents

Estipulacions

Primera.- De conformitat amb el present Acord, Informació Confidencial significa qualsevol informació empresarial, comercial, científica o tècnica que la Part Emissora lliuri a la Part Receptora, incloent però no limitada a dades tècniques, know-how, idees, invencions, conceptes, plans de negoci, nous productes, contractes, projectes, documents, dissenys mecànics o electrònics, logotips, noves tecnologies, plans, dibuixos, dissenys, instruccions, recomanacions i qualsevol altra informació de qualsevol naturalesa que hagi estat transferida per la Part Emissora a la Part Receptora amb caràcter previ a l'execució del present Acord o que es transfereixi en un futur.

La Informació Confidencial pot ser transferida per la Part Emissora verbalment o pot ser documentada o continguda en qualsevol mitjà, incloent, sense limitació, documents escrits, fotografies, dibuixos, plans o magatzematge electrònic de dades, i mecanismes de recuperació de qualsevol tipus, incloent, sense limitació, CDs, DVDs i pendrives.

Les obligacions a les que es sotmet la Part Receptora amb la firma d’aquest Acord no inclou aquella informació, o qualsevol part de la mateixa, rebuda sempre que provi qualsevol de les següents circumstàncies:

Que ja era coneguda abans de la seva recepció.

Que ja era de domini públic abans de la seva recepció.

Que s’hagi convertit de domini públic amb posterioritat a la seva recepció sense que la Part Receptora sigui responsable de la seva divulgació.

Que la seva recepció procedeixi de tercers que hagin obrat de bona fe en la seva divulgació.

Que hagi d’ésser divulgada per mandat exprés de llei, ordre de la autoritat competent, decret, reglament o altre norma legal.

Segona.- La Part Receptora es compromet al compliment de les següents obligacions:

Protegir tota la Informació Confidencial propietat de la Part Emissora, utilitzant la mateixa diligència pel que fa a la mateixa que la Part Receptora faria servir per a salvaguardar la seva pròpia informació confidencial.

Utilitzar la Informació Confidencial només per als propòsits pels quals la Part Emissora li hagi transmès la mateixa, donant accés només als empleats i col·laboradors que requereixi a tal efecte, i obligant a dits empleats o col·laboradors a mantenir la confidencialitat de la Informació Confidencial, fins i tot més enllà de la terminació o expiració de la seva relació amb la Part Receptora, i permetent notes o còpies dels documents (per qualsevol mitjà) que continguin Informació Confidencial només quan hagi de fer-se per necessitat seguint aquest propòsit (aquestes notes o còpies tindran tanmateix la consideració d'Informació Confidencial).

No divulgar ni permetre la divulgació de la Informació Confidencial a tercers sense la prèvia aprovació per escrit de la Part Emissora, havent de subscriure aquests tercers amb caràcter previ un acord de confidencialitat per escrit amb la Part Emissora en els termes aprovats per aquesta.

En cas de complir-se els propòsits pels quals la Part Receptora va rebre la Informació Confidencial, o en qualsevol cas a sol·licitud de la Part Emissora, la Part Receptora retornarà tots els originals, les còpies dels documents, reproduccions i qualsevol altre mitjà que continguin la Informació Confidencial a la Part Emissora,i esborrarà i destruirà tota la Informació Confidencial que tingui en suport electrònic, dintre dels 30 dies següents a la recepció de la notificació o requeriment en tal sentit.

Notificar a la Part Emissora de qualsevol ús o divulgació no autoritzada de la Informació Confidencial per part de la Part Receptora, els seus empleats o qualsevol tercer tan aviat tingui coneixement d'aquest ús o divulgació no autoritzat, i col·laborar de forma raonable amb la Part Emissora per a recuperar aquesta Informació Confidencial i prevenir qualsevol ús o divulgació no autoritzat en un futur.

Addicionalment, i en tot cas, la Part Emissora podrà requerir a la Part Receptora, la devolució d'una còpia signada de la Informació Confidencial designada per la Part Emissora.

Tercera.- La Part Emissora serà en tot moment la propietària exclusiva de la Informació Confidencial. No s'atorga cap llicència ni dret d'ús ni de cap altre tipus a la Part Receptora o a qualsevol altra part pel que fa a qualsevol Informació Confidencial o qualsevol dret de propietat intel·lectual o industrial de la Part Emissora, en virtut del present Acord o de la divulgació feta en virtut del mateix.

La Part Emissora manté tots els drets que li corresponguin sobre la Informació Confidencial o que es trobin protegits mitjançant patent o qualsevol disposició legal de totes les jurisdiccions aplicables, incloent, sense limitació, qualsevol llei dissenyada per a protegir la propietat o la Informació Confidencial. La Part Receptora assumeix que la transferència d'Informació Confidencial no és una venda, ni una oferta de venda d'aquesta Informació Confidencial en el futur, i no transferirà, vendrà o oferirà vendre Informació Confidencial a cap tercer sense la prèvia aprovació expressa i per escrit de la Part Emissora.

Quarta.- La Informació Confidencial és aportada a la Part Receptora sense garanties de cap tipus, expresses o implícites, incloent, sense limitació, garantia de comercialitat o adequació a un determinat propòsit, tret que s'expressi específicament el contrari.

La Part Emissora no serà responsable en cap cas sota cap teoria legal (incloent, però no limitant, garanties contractuals, negligència, responsabilitat objectiva o garanties de cap tipus), per qualsevol dany directe ni indirecte en relació amb aquest Acord, fins i tot en el cas que fos notificada de la possibilitat d’aquests danys.

Cinquena.- La present obligació de confidencialitat seguirà essent d’aplicació fins i tot després de la finalització de la relació que pugui existir entre les Parts.

Sisena.- Les Parts acorden que en el supòsit que la Part Receptora incomplís qualsevol de les obligacions contingudes en el present Contracte, indemnitzarà a la Part Emissora pels danys i perjudicis causats, sense perjudici de les responsabilitats civils, penals o de qualsevol altra índole en les quals pogués incórrer.

Setena.- Pel cas de que alguna clàusula d’aquest Acord resulti o quedi legalment sense efecte, la validesa d’aquest Acord en la seva totalitat no es veurà afectada. Les Parts es comprometen a substituir les clàusules sense efecte per altres que conservin legalment, en la mesura que sigui possible, el sentit de las clàusules substituïdes i l’objecte del present Acord.

Vuitena.- Aquest Acord no es modificarà excepte per acord exprés i escrit entre les Parts. La renúncia de qualsevol estipulació d'aquest Acord no constituirà la renúncia a qualsevol altra estipulació o a la mateixa estipulació en qualsevol altra ocasió.

Novena.- Totes les notificacions, aprovacions, consentiments, peticions, demandes o altres comunicacions que hagin de ser donades a qualsevol de les Parts per escrit, podran ser lliurades personalment o enviant correu certificat o burofax amb justificant de recepció, a les direccions que consten en l’encapçalament del present Acord.

Desena.- El present Acord i qualsevol qüestió relacionada amb la seva validesa, interpretació o execució han de ser dirimides sota les lleis d'Espanya, amb independència del lloc o llocs d'execució. Les parts reconeixen i accepten de forma exclusiva com jurisdicció competent la dels Tribunals de Mataró.

I, en prova d’acceptació i conformitat, les Parts subscriuen el present Acord en dos exemplars, però a un sol efecte, al lloc i la data esmentats al començament.

_____________________	___________________

Jaume Teodoro Sadurní	XXX

Director General	XXXXX

FUNDACIÓ TECNOAMPUS MATARÓ-MARESME	XXXX